Pravidlá súťaže

O pohár starostu obce Partizánska Ľupča

Popis náradia na vykonanie požiarneho útoku:

* Striekačka schváleného typu PS bez viečka,
* 2 ks nasávacie hadice s dĺžkou 2,5 m ± 10 cm vrátane koncoviek, priemer 110 mm zo skrutkovým spojením (savice nesmú byť inak upravované rôzne úchyty na nosenie)
* 1 ks sací kôš s priemerom 110 mm s funkčnou spätnou klapkou, alebo ventilom bez úprav
* 1 ks rozdeľovač s ľubovoľnými ventilmi bez úprav (stredná páka ventilu môže byť upravený ako uško, no ventily musia byť funkčné)
* 2 ks hadice B priemer 75 mm, izolovaných s dĺžkou 20 m ± 1 m s minimálnou šírkou plochej hadice 113 mm
* 4 ks hadice C priemer 52 mm izolovaných s dĺžkou 20 m ± 1 m s minimálnou šírkou plochej hadice 79 mm
* 2 ks prúdnice C, priemer výstrekovej hubice 12,5 mm ± 0,1 mm
* 2 ks kľúče na polospojky

Odev súťažiacich:

* Odev súťažiacich musí byť upravený tak, aby vrchný diel zakrýval ramená a spodný diel zakrýval lýtka súťažiaceho. Odev by mal byť rovnaký pre celé súťažné družstvo
* Pri súťaži súťažiaci používa opasok, ktorý je umiestnený na vrchnej časti odevu. Opasok musí byť široký minimálne 40 mm, bez ohľadu na použitý materiál
* Obuv súťažiacich je ľubovoľná
* Súťažiaci majú na hlavách prilby, ktoré spĺňajú všetky bezpečnostné technické normy

Popis trate:

* Súťaž sa bude konať na námestí obce Partizánska Ľupča (zámková dlažba)

Plnenie disciplíny:

* Požiarny útok sa bečí systémom "hurá"
* Disciplínu plný 7 členov hasičského družstva
* Príprava náradia na základňu prebehne na vyzvanie rozhodcom
* Po vyzvaní rozhodcu má družstvo 5 minút na prípravu
* Požiarna striekačka sa môže štartovať až na vyzvanie rozhodcu po vykonaní prípravy základne
* Súťažiť sa bude na jeden pokus

Diskvalifikácia družstva:

Pokus je neplatný:

* a) sací kôš nie je naskrutkovaný pred ponorením do nádrže a po vytiahnutí z nádrže odpadne
* b) ak nasávacie hadice nie sú vzájomne zoskrutkované a nasávacia hadica nie je po ukončení pokusu naskrutkovaná na hrdlo stroja,
* c) ak pokus nie je ukončený do dvoch minút od štartu,
* d) po dvoch neplatných štartoch,
* e) ak súťažiaci neukončí pokus v predpísanom výstroji

Súťažne družstvo je diskvalifikované ak:

* pri požiarnom útoku nie je pripravené náradie v rámci časového limitu 5 minút
* b) sací kôš je doskrutkovávaný pod vodou,
* c) bolo prívodné vedenie rozpojené bez pokynu rozhodcu
* d) je pri striekaní do terčov prúdnica opretá o iného člena súťažného družstva alebo ak pri striekaní do terča pomôže druhý prúd
* e) člen súťažného družstva počas merania času pokusu prekročil hranicu striekania
* f) družstvo použije saponát alebo iný prostriedok umožňujúci zapojenie signalizácie terčov skôr
* g) náradie nebude zodpovedať parametrom uvedeným
* h) pri fyzickej pomoci inej osoby ako je člen súťažného družstva
* i) ak je naštartovaná motorová striekačka počas prípravy na základni
* j) ak pravý prúd zhodí ľavý teč a ľavý prúd zhodí pravý terč
* k) za nešportové správanie (úmyselné odhodenie výstroje alebo materiálu počas súťažného pokusu).